http://www.loc.gov/mods/v3 http://www.loc.gov/standards/mods/v3/mods-3-2.xsd
Η μετά χείρας νεοελληνική μετάφραση της "Εισαγωγής στο Αρχαίο Ελληνικό Θέατρο" αποτελεί μιαν εμπερίστατη και ευανάγνωστη εισαγωγή. Συμπεριλαμβάνει ουσιώδεις πληροφορίες για κάθε ενδιαφερόμενο, καθώς το περιεχόμενο συνδυάζει χρηστικότητα με εγκυρότητα, μελετώντας και τα τρία θεατρικά είδη - τραγωδία, κωμωδία και σατυρικό δράμα. Συμπεριέχει λεπτομερείς αναλύσεις των πέντε δραματουργών, το έργο των οποίων έχει διασωθεί μέχρι σήμερα, περιεκτικές συνόψεις του κάθε ακέραιου έργου και διαφωτιστικές αναφορές σε γνωστούς ποιητές, η θεατρική παραγωγή των οποίων έχει χαθεί. Ως πρόδρομος του δυτικού θεάτρου και της δυτικής λογοτεχνίας γενικότερα, το αττικό δράμα, που άνθησε από τον έκτο έως τον τρίτο αιώνα π.Χ., αποτελεί έναν από τους θεμέλιους λίθους του δυτικού πολιτισμού. Το βιβλίο φωτίζει την πολιτική και πολιτισμική πλευρά του αρχαιοελληνικού θεάτρου και εξετάζει τα προτακτικά θεματολογικά μοτίβα του. Πέραν των ενοτήτων, των σχετικών με την κριτική αποτίμηση συγκεκριμένων δραματουργών, η εισαγωγή παρέχει σημαντικές πληροφορίες για τις απαρχές και τις συμβάσεις του αττικού δράματος, το θέατρο, τους υποκριτές και τη σχέση του με τη λατρεία του Διονύσου. Επιπροσθέτως, οι συγγραφείς προσφέρουν χρήσιμες συμβουλές σχετικά με το πώς θα μπορούσαμε να ερμηνεύσουμε, να παρακολουθήσουμε και να διδάξουμε το αρχαίο ελληνικό θέατρο. (Από το οπισθόφυλλο του βιβλίου).
Οψεις του αρχαιοελληνικού δράματος -- Η αρχαιοελληνική τραγωδία -- Το σατυρικό δράμα -- Η αρχαιοελληνική κωμωδία -- Προσεγγίζοντας το αρχαιοελληνικό δράμα -- Περιλήψεις των έργων -- Σημειώσεις για το μέτρο.
Ian C. Storey, Arlene Allan ; επιστημονική επιμέλεια Ανδρέας Μαρκαντωνάτος, ...[κ.αλ.] ; μετάφραση Αγλαΐα Παντελάκη.
Τίτλος πρωτοτύπου : A guide to ancient Greek drama.